GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/1

URBROJ: 2158-44-24-2

Osijek, 9. veljače 2024. godine

**Z A P I S N I K**

38. sjednica Školskog odbora Graditeljsko-geodetske škole Osijek održana je od 6. do 9. veljače 2024. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu

Poziv na sjednicu i zapisnik 37. sjednice upućen je svim članovima Školskog odbora dana 6. veljače 2024. godine.

### Nazočni članovi Školskog odbora:

Iz reda nastavnika: Marko Molnar, nastavnik

Gabrijela Anić, nastavnica

Predstavnici osnivača: Tihomir Štefić

Antonio Mihalj

Mirko Ivković

Predstavnik roditelja: Ivana Nićin

Odsutni:

Predstavnik radnika: Marina Matić

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 37. sjednice Školskog odbora
2. Prethodna suglasnost za zapošljavanje na radno mjesto stručnog suradnika- pedagoga
3. Donošenje odluke o raspisivanju natječaja za imenovanje ravnatelja/ice Graditeljsko- geodetske škole Osijek
4. Financijski izvještaj za 2023. godinu
5. Bilješke uz financijski izvještaj za 2023. godinu
6. Razno, pitanja i prijedlozi

**T. 1.** Jednoglasno usvojen zapisnik 37. sjednice školskog odbora.

**T. 2.** Obrazloženje o zatraženoj suglasnosti za zapošljavanje na radno mjesto stručni suradnik- pedagog u Graditeljsko- geodetskoj školi Osijek podnosi tajnica škole Ines Šitum Kulić.

Na radnom mjestu stručnog suradnika- pedagoga bila je zaposlena Lidija Brod. S obzirom da je Lidija Brod preminula 3. veljače 2024. godine upražnjeno je radno mjesto stručnog suradnika- pedagoga.

Slijedom navedenog, ravnatelj škole traži suglasnost za zapošljavanje na navedeno radno mjesto za radnicu Marinu Matić, počevši od 9. veljače 2024. godine

Marina Matić je trenutno zaposlena na neodređeno, puno radno vrijeme i radno mjesto nastavnice engleskog jezika, a ujedno je i magistra pedagogije, dakle odgovarajućeg stupnja obrazovanja, te kao zaposlenica škole već poznaje kolektiv i sve učenike.

Prigovora na prijedlog nije bilo, te je jednoglasno donijeta:

**O D L U K A**

Daje se prethodna suglasnost u vezi sa zasnivanjem radnog odnosa na neodređeno puno radno vrijeme **s Marinom Matić, za radno mjesto stručne suradnice- pedagoginje** počevši od 9. veljače 2024. godine.

**T. 3.**

Obrazloženje o raspisivanju natječaja za imenovanje ravnatelja/ice Graditeljsko- geodetske škole Osijek podnosi tajnica škole Ines Šitum Kulić.

Naime, s obzirom da u svibnju 2024. godine trenutnom ravnatelju, Darku Pšihistalu, ističe mandat, tajnica ovim putem upoznaje članove školskog odbora kako je nužno pokrenuti proceduru imenovanja ravnatelja za mandatno razdoblje 2024.-2029.godine.

Slijedom navedenog, potrebno je donijeti Odluku o raspisivanju javnog natječaja, sukladno članku 62. Statuta Graditeljsko- geodetske škole Osijek. Članovima Školskog odbora uz Poziv na sjednicu dostavljen je Prijedlog Odluke o raspisivanju natječaja te prijedlog teksta Natječaja za imenovanje ravnatelja/ice Graditeljsko- geodetske škole Osijek.

Prigovora na prijedlog nije bilo, te je jednoglasno donijeta:

**O D L U K A**

**O RASPISIVANJU NATJEČAJA ZA IMENOVANJE RAVNATELJA/ICE**

**GRADITELJSKO- GEODETSKE ŠKOLE OSIJEK**

**I.**

Školski odbor Graditeljsko- geodetske škole Osijek raspisuje natječaj za imenovanje ravnatelja/ice Graditeljsko- geodetske škole Osijek.

**II.**

Način postupanja pri imenovanju ravnatelja pobliže se uređuje odredbama članka 62. do 69. Statuta Graditeljsko- geodetske škole Osijek.

**III.**

Tekst natječaja za imenovanje ravnatelja/ice Graditeljsko- geodetske škole Osijek utvrdio je i jednoglasno usvojio Školski odbor Graditeljsko- geodetske škole Osijek sukladno odredbi članka 126. Zakona o odgoju i obrazovanju u osnovnoj i srednjoj školi i odredbi članka 62. Statuta Graditeljsko- geodetske škole Osijek i sastavni je dio ove Odluke.

**IV.**

Natječaj će se objaviti u „Narodnim novinama“ i na mrežnim stranicama Graditeljsko- geodetske škole Osijek.

**T. 4.**

Financijski izvještaj za 2023. godinu podnijela je voditeljica računovodstva Ivana Šeremet sukladno dostavljenim materijalima u privitku.

Prigovora na prijedlog nije bilo, te je jednoglasno donijeta:

**O D L U K A**

Usvaja se Financijsko izvješće škole od 1. siječnja do 31. prosinca 2023. kao što je u pisanom materijalu u privitku ove Odluke.

**T. 5.**

Bilješke uz financijski izvještaj za 2023. godinu podnijela je voditeljica računovodstva Ivana Šeremet sukladno dostavljenim materijalima u privitku.

Prigovora na prijedlog nije bilo, te je jednoglasno donijeta:

**O D L U K A**

Usvajaju se Bilješke uz financijski izvještaj za 2023. godinu kao što je u pisanom materijalu u privitku ove Odluke.

**T. 6.**

Pitanja i dodatnih prijedloga nije bilo, te je sjednica je završila 9. veljače 2024. godine u 12:01 sati.

**Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.